text: XIII əsrin ikinci yarısından XIV əsrin əvvəllərində Rus torparlarında mövcud olmuş Çerniqov knyazlığının süqutu zamanı bir sıra udellər əmələ gəlmişdir. Bu udellərdən biri Novosilsk knyazlığı idi. Bir geneoloji əfsanəyə görə, bu knyazlığın hökmdarlarından biri, knyaz Roman Semyonoviç "tatar zorakılığından sağ çıxmaq üçün Novosildən Odoyevə gəlmişdir". Ehtimal edilir ki, bu, 1375-ci ildə Novosil şəhərinin tatarlar tərəfindən dağıdılmasından sonra baş vermişdir. O vaxtdan Novosilsk knyazlığı bir sıra udellərə parçalanmışdı, onlardan biri də Odoyev knyazlığı olmuşdur. Sonrakı dövrə aid bir salnamədə Roman Semyonoviç Odoyev knyazı adlanır.